NaiveNeuron/SloPal huggingface dataset:
Laššáková, Jana podpredsedníčka NR SR (2015-11-27):
Dosť, dosť! Poprosím vás, aby ste, aby ste vypli pána poslanca a pokračujeme hlasovaním. (Ruch v sále, reakcie z pléna a bučanie v sále.) Páni poslanci, dosť! Poprosím vás, poprosím vás o pokoj v rokovacej sále. (Neutíchajúci ruch v sále.) Vy sa môžete hanbiť, pán poslanec! Pristúpime, pristúpime k hlasovaniu v prvom... (Neutíchajúci ruch v sále, reakcie z pléna a bučanie v sále.) Pán poslanec, poprosím vás, poprosím vás... (Neutíchajúci ruch v sále, reakcie z pléna a bučanie v sále.) Dobre, upokojte sa, pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení a zákon o samosprávnych krajoch. Začali sme už hlasovanie (tlač 1796), bod 85 schváleného programu. Nech sa páči, pán poslanec Hraško, poprosím vás, uveďte návrh hlasovania. (Reakcie z pléna a ruch v sále.) Po hlasovaní. Nech sa páči. Začali sme hlasovať, nech sa páči, pán, nech sa páči, pán poslanec. Nevykrikujte! Nech sa páči, pán poslanec. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 1796.]
Kadúc, Miroslav, poslanec NR SR (2015-04-22):
Ďakujem veľmi pekne. Pán podpredseda, vy ste povedali, že predpokladom prijatia dobrého návrhu je aj diskusia a aj okrem parlamentnej aj mimoparlamentná. Toto ste alebo takto ste to nejako povedali. Toto je, myslím, že žart. My sme len včera skrátili skrátené legislatívne konanie, včera sme ho schválili, teda konanie, kde vylučujeme medzirezortné pripomienkové konanie, akúkoľvek diskusiu a to je k tomuto návrhu zákona. K týmto takmer sto stranám. Ako môže niekto k tomu diskutovať mimo parlament napríklad? No nemôže. Čo je ešte väčší šok, že my vlastne nevieme, čo budeme schvaľovať v druhom čítaní. To najzásadnejšie. Ale ja sa pokúsim byť ešte chvíľku zmierlivý a povedzte mi, prosím, je naozaj tento legislatívny proces normálny, je v poriadku? Ja si myslím že nie, ale možno vy mi odpoviete, ako to vidíte vy. A častokrát sa staviate do pozície štátnika, čo je dobré, čo sem patrí. Ale povedzte mi, zhodneme sa asi na tom, že ten, kto vládne, má zodpovednosť. Kto vládne v tejto republike takmer osem rokov z posledných desiatich? Kto vládne? Ešte jednu poslednú otázku. Je alebo nie je pravda, či opozícia, táto aktuálna, mala alebo nemala návrhy, ako pomôcť malým a stredným podnikateľom za tieto tri roky? Je alebo nie je to pravda? Pretože vaši kolegovia, vrátane vás, ich zmietli zo stola bez akejkoľvek diskusie, bez akejkoľvek diskusie. Vy ste mali možnosť pomôcť týmto ľuďom, neurobili ste to.
Paška, Pavol, predseda NR SR (2012-08-08):
Pán poslanec Mihál.
Verešová, Anna, poslankyňa NR SR (2017-04-04):
Takisto sa pripájam ku kolegovi Matovičovi, ktorý hovoril o tom, že ľudia by privítali voľno v nedeľu. Je to tak. Skúste, choďte za pracovníkmi obchodu, čo vám odpovedia, že síce vítajú, tak ako aj ja sama za seba, vítajú voľno počas štátnych sviatkov, ale oveľa radšej by boli, keby sme im tu v pléne boli vtedy schválili nedele. Takže preto hovorím, že ten návrh bol málo ambiciózny, a dovolím si tvrdiť, že práveže nastane dlhší čas, kým sa vrátite k tomu, aby ste vyrokovali pre zamestnancov obchodu aj voľno v nedeľu. Škoda-preškoda, že ste neboli odvážnejší, ambicióznejší a nerokovali ste. Lebo my sme tu už viackrát povedali, že aj zamestnávatelia, aj zamestnanci a dokonca aj verejnosť, spotrebitelia sú viac-menej za voľno pre pracovníkov obchodu počas nedele.
Bugár, Béla, podpredseda NR SR (2017-10-10):
Takže, vážené panie poslankyne, páni poslanci, pristúpime k jednotlivým hlasovaniam. Ešte pred hlasovaním mi avizoval pán poslanec Suchánek procedurálny návrh. Pán poslanec Budaj, tiež chcete procedurálny? Takže, pán poslanec Suchánek, nech sa páči.
Laurenčík, Milan, podpredseda NR SR (2021-09-30):
Nech sa páči, pán minister.
B. Bugár, podpredseda NR SR: (2002-04-04):
Ľ. Fogaš, podpredseda vlády SR: Ospravedlňujem sa. Už skončila svoje pracovné povinnosti, len mám to tu tak napísané, je tu. Pána ministra Macejka bude zastupovať pán minister István Harna a pánov ministrov Koncoša a Magvašiho bude zastupovať podpredseda vlády Fogaš.
Blanár, Juraj, podpredseda NR SR (2021-05-12):
Na vaše vystúpenie štyri faktické poznámky evidujem. Ako prvý pán poslanec Miroslav Suja.
Zmajkovičová, Renáta, podpredsedníčka NR SR (2012-05-15):
S reakciou pán poslanec Bastrnák.
Danko, Andrej, podpredseda NR SR (2024-04-24):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Ľuptákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Blanár, Juraj, podpredseda NR SR (2023-02-03):
Teraz s faktickou vystúpi pán poslanec Tomáš Lehotský, nech sa páči.
Kuffa, Štefan, poslanec NR SR (2012-05-03):
Aha, dobre, ja som to stláčal, pardon, ospravedlňujem sa. Ja chcem Igorovi poďakovať za ten mierny tón tejto rétoriky, to trošku ako takto zmiernilo. Ja by som to chcel len doplniť, keď nevie, kto povedal tie slová: „Tam, kde nemám dosť slov, pomôžem si skutkami.“ Bol to Michelangelo Buonarrotti, ktorý to povedal, renesančný umelec. Myslím si, že v tejto sále, stále tuná nejako také veľmi silné kontraproduktívne protirečenia sú tuná. Myslím si, že naozaj aj my ako opoziční poslanci, sme ochotní podporiť aj dobré návrhy, aj zo strany Smeru. Na zdravotníckom výbore včera, keď som si tak dovolil ako vystúpiť, tak vaši kolegovia ma poctili, okrem aj iných vecí, povedali, však vy ste jeden z nás. Áno sú problematiky, napr. problematika zdravotníctva a možno sociálnej oblasti, kde vieme sa stretnúť, a ak to naozaj myslíte s týmto programovým vyhlásením vlády a ja sa teším na prípadnú aj spoluprácu v týchto oblastiach. Ďakujem.
Lehotský, Tomáš, poslanec NR SR (2021-11-02):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom a doplňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Bagačka, Michal, poslanec NR SR (2014-11-25):
Ďakujem za slovo. Vážený pán predsedajúci, kolegyne, kolegovia, pán minister, podávam informáciu Výboru Národnej rady Slovenskej republiky pre hospodárske záležitosti o výsledku prerokovania návrhu zákona na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 1316. Predseda Národnej rady rozhodnutím č. 1319 z 21. novembra 2014 pridelil Výboru Národnej rady pre hospodárske záležitosti návrh vlády na skrátené legislatívne konanie o návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Výbor Národnej rady pre hospodárske záležitosti prerokoval návrh vlády na skrátené legislatívne konanie na svojej 71. schôdzi dňa 25. novembra 2014. Uznesením č. 382 odporučil Národnej rade tento návrh schváliť. Skončil som, pán predsedajúci. Prosím, otvorte rozpravu.
L. Nagy, poslanec: (2002-10-15):
I. Presperín, doterajší podpredseda NR SR: László Szigeti.
P. Paška, predseda NR SR: (2009-06-30):
(Hlasovanie.) 123 prítomných, 2 za, 84 proti, 37 sa zdržalo. Tieto body sme neschválili.
Hrnčiar, Andrej, podpredseda NR SR (2019-04-04):
Otázka č. 11 od poslanca Juraja Blanára pre ministerku zdravotníctva Slovenskej republiky Andreu Kalavskú: „Vážená pani ministerka, v týchto dňoch ste zrealizovali veľký prieskum o imunologickom stave Slovenska. Uskutočnil sa po 19 rokoch. Aké závery vám z neho vychádzajú?“
V. Palko, minister vnútra SR: (2003-10-23):
Riešenie tohto neobvyklého stavu vidíme v tom, že tento zákon sa rozdelí na dva zákony. Čiže je pravdou to, čo citoval pán poslanec Blanár z tej správy vlády, že má byť pripravený nový zákon, že ho má pripraviť ministerstvo dopravy, a to po dohode s nami. Ale schválením tohto nového zákona neznamená, že zanikne zákon č. 315. V zákone č. 315 ostanú tie veci, za ktoré zodpovedá ministerstvo vnútra. To znamená, my si touto novelou len konáme svoje povinnosti, ktoré nám vyplývajú zo vstupu Slovenska do Európskej únie, a je to úplne v poriadku. A je to ministerstvo dopravy, ktoré má pripraviť nový zákon, ktorý bude upravovať tie veci, ktoré sú dnes upravené v zákone č. 315. Ale opakujem, toto je kompetencia ministerstva dopravy a ministerstvu vnútra nemožno v tejto veci nič vytknúť. Bol som informovaný, že ministerstvo dopravy požiadalo o predlženie lehoty, do ktorej má predložiť ten nový návrh zákona na rokovanie vlády. Toľko k vystúpeniu pána poslanca Blanára. A k vystúpeniu pána poslanca Minárika. Odôvodnenie, ktoré uviedol pri svojom pozmeňujúcom návrhu, považujem za brilantné a stotožňujem sa s ním a chcem, aby parlament podporil tento pozmeňujúci návrh a aj celý návrh zákona. Ďakujem.
Laurenčík, Milan, podpredseda NR SR (2021-01-29):
S faktickou poznámkou chce reagovať aj pán poslanec Ján Benčík. Nech sa páči.
R. Kaliňák, podpredseda vlády a minister vnútra SR: (2009-10-21):
Osobitným podnetom prijatia navrhovanej právnej úpravy je v poradí už druhé a tretie formálne oznámenie Komisie Európskych spoločenstiev o nenáležitej transpozícii ustanovení smernice Rady 93/13/EHS z 5. apríla 1993 o nekalých podmienkach v spotrebiteľských zmluvách. Hlavné ciele sú doplniť neúplnú a nenáležitú transpozíciu článku 4 o nekalých podmienkach v spotrebiteľských zmluvách, doplniť neúplnú transpozíciu a dosiahnuť účinné prostriedky na prevenciu neustáleho používania nečestných podmienok v zmluvách, a teda plošne dosiahnuť eliminovanie používania neprijateľných, nekalých podmienok v spotrebiteľských zmluvách. Sledované ciele opodstatňuje predovšetkým vžitá spoločenská prax. Na základe rôznych zistení a podaní občanov dnes možno spoľahlivo konštatovať, že už ide o desaťtisíce spotrebiteľských zmlúv s nemorálnymi a neprijateľnými podmienkami, v európskej právnej praxi nazývanými tiež podmienkami nekalými. V zmysle ustálenej judikatúry Európskeho súdneho dvora je ochrana zavedená smernicou založená na myšlienke, že spotrebiteľ je vzhľadom na dodávateľa v slabšej pozícii, pokiaľ ide o jeho schopnosť vyjednať a vyjednávať a pokiaľ ide o úroveň jeho znalostí. To môže viesť k tomu, že spotrebiteľ súhlasí s podmienkami pripravenými vopred dodávateľom bez toho, aby mohol ovplyvniť obsah týchto podmienok. V danom kontexte je tiež potrebné objasniť, že cieľom čl. 4 ods. 1 je poskytnúť pokyny a usmerniť vnútroštátnych sudcov alebo príslušné vnútroštátne orgány v tom, akým spôsobom by mali vykonávať svoje diskreciačné právomoci v prípade rozhodovania o tom, či zmluvné podmienky, o ktorých posúdenie boli požiadané, sú alebo nie sú nekalé. A teraz pokus o vysvetlenie. Dovolil by som si ísť v súvislosti s úvahou súdu pri hodnotení jednotlivých dôkazov o vzájomnej súvzťažnosti. Pokiaľ ide o jadro predkladanej právnej úpravy, kým podľa platného právneho stavu po neúspešnom súdnom spore o plnenie z neprijateľnej zmluvnej podmienky firma pokračuje v jej uplatňovaní voči ostatným spotrebiteľom a nemá žiadny záujem predložiť spor až na Najvyšší súd, tak po novom bude mať záujem obhájiť si svoje zmluvné podmienky na najvyšších súdnych inštanciách, pretože jej vznikne zákonná povinnosť nepokračovať v používaní nemorálnych podmienok. Je však potrebné zdôrazniť, že navrhovaná právna úprava smeruje len proti nečestným podmienkam, a to pri zachovaní všetkých právnych záruk pre dodávateľov, ak títo nesúhlasia s posúdením zmluvnej podmienky zo strany súdu. Pripúšťa sa totiž možnosť dovolania na Najvyšší súd. Ďakujem pekne a verím, že nájde podporu táto novela. Ďakujem pekne.
Šebej, František, poslanec NR SR (2014-06-11):
Ďakujem pekne, pani podpredsedníčka. Pani kolegyňa a pani doktorka, poviem predrečníčke, no, ja si myslím, že tento návrh by sa nemal dostať do druhého čítania jednoducho preto, že je to návrh, ktorý vnáša do vážneho procesu, ktorým je legislatíva, konšpiračné smeti, ktoré sa šíria po internete. Ja si viem predstaviť, že je potrebné nejakým spôsobom riešiť poškodenie, ktoré spôsobí aplikovanie lekárskych poznatkov u niektorých veľmi zriedkavých prípadov, ale to by sme potom mohli hovoriť o všetkých možných iných veciach. Ja som hlboko presvedčený, že celá verejná a konšpiračná debata o škodlivosti očkovania poškodzuje spoločnosť a môže v budúcnosti spôsobiť ťažké problémy. Hovoria mi to moji priatelia imunológovia, hovoria mi to moji priatelia detskí lekári. Vyslovene sa prijímaním, podľa môjho názoru, prijímaním zákonných noriem, ktoré vôbec pripúšťajú takúto debatu, a toto je taká zákonná norma, poškodzuje zdravie spoločnosti a ohrozuje sa tá spoločnosť. Čiže ja apelujem na všetkých kolegov, nehlasujme za tento návrh zákona. Ďakujem pekne.
R. Kaliňák, poslanec: (2003-09-22):
Z. Martináková, podpredsedníčka NR SR: Ďakujem, dovidenia zajtra o 9.00 hodine. (Prerušenie rokovania o 18.28 hodine.)
Kollár, Boris, predseda NR SR (2022-03-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Viskupič, Jozef, poslanec NR SR (2012-07-31):
Ďakujem. Pripájam sa k tej argumentácii, ktorá hovorí o tom, aby dôchodkové systémy, ktoré presahujú funkčné obdobie jednotlivých vlád, neboli preberané v skrátenom legislatívnom konaní. Bavíme sa o skrátenom legislatívnom konaní, ktoré mňa viac-menej napĺňa absolútne akýmkoľvek skepticizmom o tom, či bude prijaté nejaké dobré riešenie, nejaké dobré a hlavne stabilné riešenie. Myslím si, že mali by sme sa zamerať, je to jednak aj avizované predstaviteľmi aj vašej strany, pán minister, že mali by sme mať debatu nad týmto systémom, ktorá by mala byť ochránená ústavným zákonom. Myslím si, že, tak ako spomínal pán poslanec Matovič, je dôležité sa o tejto téme baviť, pretože ja sa zamýšľam nad dvomi aspektmi, a to je, že či ideme týmto návrhom niečo do budúcna stavať alebo niečo búrame. Ak niečo staviame, máme predsa vždy nejaké konanie, ktoré hovorí o projektoch, zamýšľame sa nad tým, možno hľadáme podporu, financie a podobne. Ak sa niečo búra, tak toto celé netreba, pretože sa vieme rozhodnúť rýchlo, treba niečo zhodiť, zbúrať. A myslím si, že súčasný návrh tento legislatívny, ktorý hovorí o skrátenom legislatívnom konaní, má veľa znakov búrania a nemá podporu celého politického spektra, preto stabilný nebude. Ďakujem.
Hrnčiar, Andrej, podpredseda NR SR (2017-03-28):
Pán poslanec Suchánek.
Kollár, Boris, predseda NR SR (2021-11-09):
V rozprave teraz vystúpi pán poslanec Mizík, nech sa páči.
P. Hrušovský, predseda NR SR: (2003-05-21):
Nech sa páči, pán poslanec.
Mikloško, Jozef, poslanec NR SR (2015-12-15):
Ja som teda neni šéf žiadneho klubu, ale som jeden z klubu seniorov Chmel, Mikloško a Daniš, takže traja najstarší poslanci vám všetkým chcú tiež zapriať radostné Vianoce, veľa Božieho požehnania a v roku 2016, by som povedal, veľa nápadov a tvorivosti v širokej koalícii stopäťdesiatich poslancov ľavice, stredu a palice. (Smiech v sále a potlesk.)
Grendel, Gábor, podpredseda NR SR (2021-05-12):
Berieme na vedomie. Pán poslanec Boris Susko.
B. Hradecký, poslanec: (2008-04-02):
V čl. I bod 34. V bode 34 sa slová „1. marcom 2008“ nahrádzajú slovami „1. júnom 2008“. Navrhovaná zmena reaguje na posun účinnosti novely zákona. Ďakujem veľmi pekne.
Šefčík, Marek, poslanec NR SR (2023-03-17):
Ďakujem, pán predseda, za slovo. (Hlasy v sále.) Prosím, pán predseda, dajte hlasovať o mojom prvom pozmeňujúcom návrhu.
P. Paška, predseda NR SR: (2008-07-02):
(Hlasovanie.) 141 prítomných, 84 za, 57 sa zdržalo. Konštatujem, že sme schválili vládny návrh zákona o organizácii a podpore športu a o zmene a doplnení niektorých zákonov . Budeme v druhom čítaní  pokračovať hlasovaním o vládnom návrhu zákona o podpore práce s mládežou. Je to tlač 589. Pani poslankyňa Smolková bude ako určená spravodajkyňa uvádzať hlasovanie. Máte slovo, pani poslankyňa.
Viskupič, Jozef, poslanec NR SR (2010-12-15):
Ďakujem. Pán kolega, končili ste takým konštatovaním, že nechcel som politizovať ani nikoho naštvať. Skoro vám to vyšlo v tej oblasti politizácie, tie otázky, ktoré ste položili, ako sa zmení duálny systém, ako sa zmenia verejnoprávne médiá zo zákona a takú najhlavnejšiu, ktorá mňa zaujala, či chceme silné, alebo slabé verejnoprávne médiá, sú korektné, sú to otázky, ktoré sme si museli klásť pri jednak príprave zákona a vôbec pri zámere niečo s tými verejnoprávnymi médiami urobiť. Ja len dodávam jednu vec, tá otázka ešte znie, je troška hlbšia. V momentálnom stave bola na stole otázka, či nám vôbec zostanú verejnoprávne médiá, a preto s nimi niečo robiť. No a to je na svete a volá sa to štart, počiatok reformy verejnoprávnych médií, pretože tá cieľová stanica sú silné verejnoprávne médiá. Ďakujem.
Bagačka, Michal, poslanec NR SR (2018-09-12):
Ďakujem. Pán predseda, v rozprave som vystúpil ja a podal som jeden pozmeňujúci návrh. Pán predseda, najprv je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovaní o pozmeňujúcich návrhoch, ktoré odzneli v rámci rozpravy. Prosím, dajte hlasovať.
Abrhan, Pavol, poslanec NR SR (2012-12-06):
Ďakujem pekne. Pán poslanec ale v každom prípade sa plénum Národnej rady zbavuje tej možnosti, že o tejto čiastke bude rozhodovať hlasovaním. Ale rozhodne o tom s veľkou pravdepodobnosťou vláda, ako tieto finančné prostriedky využije. Ja som na to chcel poukázať, že sme o týchto prostriedkoch mali rozhodovať v rámci rozpočtu, aj keď nastane krízová situácia, tak takýto pozmeňujúci alebo takýto návrh mohol tu byť predložený na využite týchto finančných prostriedkov. To je všetko.
A. Belousovová, podpredsedníčka NR SR: (2008-02-05):
Ešte, pán poslanec Mamojka. Zapnite pána poslanca.
Danko, Andrej, predseda NR SR (2018-03-26):
Vážené panie poslankyne, vážení páni poslanci, poprosím o kľud v rokovacej sále. Dovoľte mi, aby som vás v krátkosti informoval o výsledku poslaneckého grémia. Predmetom poslaneckého grémia bol priebeh súčasnej schôdze, chcel by som povedať, že bolo ocenené slušné správanie, vzájomná úcta poslancov a súčasne bola debata, ktorá bude asi predmetom aj procedurálneho návrhu, o tom, že táto schôdza bude pokračovať do prejednania celého programu a tohto bodu, ktorý máme. To znamená dôvera vláde, Programové vyhlásenie vlády Slovenskej republiky. V druhej časti sme sa bavili o bezpečnostných otázkach súvisiacich s avizovanými verejnými podujatiami v blízkosti Národnej rady. O detailoch vás budú informovať predsedovia poslaneckých klubov. Sú tu dva procedurálne návrhy. Prvý procedurálny návrh – pán poslanec Galko.
Kozelová, Monika, poslankyňa NR SR (2020-07-24):
Pán minister, ja ti veľmi pekne ďakujem za to, ja by som ešte niečo pridala. Dnes tu odvolávame premiéra, ale odvolávame Igora Matoviča za diplomovku, ku ktorej sa priznal, oľutoval a ospravedlnil sa. V tejto sále však sedávajú omnoho väčší klamári, paradoxne sú to tí, ktorí o zvolanie mimoriadnej schôdze požiadali, a nešlo vôbec o fazuľky, išlo o históriu Bratislavy, Slovenska i celej Európy. 18. marca 2015 vystúpil spolu so mnou Peter Pellegrini na tlačovej konferencii po rokovaní grémia expertov, zvolaného v súvislosti so záchranou keltských pamiatok na Bratislavskom hrade, ja za občiansku iniciatívu „SOS Bratislavský hrad“ a on aktuálne ako vtedajší predseda Národnej rady Slovenskej republiky. S plechovou tvárou vtedy tvrdil, že pamiatky zachránime a garáže nebudú. Aj vtedy klamal expertom, novinárom, ľuďom, klamal úplne všetkým. Nepretržite 15 hodín sme sedeli pred miestnosťou, v ktorej sedeli dve desiatky expertov, aby sa dohodli, čo s jedinečnými keltskými pamiatkami objavenými na Bratislavskom hrade urobíme. Po 15 hodinách rokovania som v noci napísala na facebook: „Ľudia, ďakujem vám všetkým za celé SOS za podporu, včera sa nám podarilo neskutočné.“ Na základe tohto dohovoru sa malo zvolať druhé grémium expertov, takto sme po 15 hodinách rokovania odchádzali domov. Ráno nasledovala tlačovka, kde pán Pellegrini povedal: „Budeme plne rešpektovať závery tohto odborného grémia.“ Dva týždne po tom poslanec Pellegrini odkryl karty, v stavbe... (Prerušenie vystúpenia predsedajúcim.)
Karas, Daniel, poslanec NR SR (2023-10-25):
Sľubujem. (Potlesk.)
Paška, Pavol, predseda NR SR (2012-05-10):
Pán poslanec Raši do rozpravy.
A. Belousovová, podpredsedníčka NR SR: (2008-09-11):
Teraz bude nasledovať prvé čítanie o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov . Vládny návrh zákona ste dostali ako tlač 729. Návrh na jeho pridelenie na prerokovanie výborom je v rozhodnutí č. 754. Nech sa páči, pani ministerka, uveďte aj tento vládny návrh zákona.
Mihál, Jozef, poslanec NR SR (2018-06-20):
Ďakujem, pán predsedajúci. Chcem podporiť tento návrh. Vyspelá Európa to už pochopila. Zdá sa, že aj keby sme nechceli, tak to zaviesť budeme musieť z titulu implementácie smerníc a nariadení Európskej únie. Takže naozaj neváhajme, urobme to, je to dobrý krok. Ja teraz hovorím ako otec, ktorý má päť detí a niečo o tom asi vie. Skutočne aj z pohľadu otca to narodenie dieťaťa je výnimočná udalosť. A ktorý otec by nechcel byť čo najviac pri rodine v tých prvých dňoch po pôrode svojho pokladu, svojho dieťaťa? Otcovia to riešia rôznym spôsobom, berú si dovolenky alebo aspoň neplatené voľno v zamestnaní, samozrejme sú aj nezamestnaní, tí s tým, žiaľ, nemajú problém, ale ide o tých, ktorí sú vyťažení, ktorí sú tými, ktorí rodinu musia samozrejme v tomto období živiť, a každé euro je dobré. Chcem upozorniť zamestnávateľov, ak túto debatu počúvajú, že sa nemusia obávať, že sa to zvezie na ich hlavu, ani náhodou. Chcem zdôrazniť, že tu ide o novú dávku zo sociálneho poistenia, z nemocenského poistenia, na ktorú bude mať nárok, to treba zase zdôrazniť, nie každý otec, ale ten otec, ktorý bude príslušný čas, 270 dní nemocensky poistený. To znamená, že najskôr do toho systému musí nemalé financie dať, aby túto otcovskú dvojtýždňovú aj zinkasoval. Ten finančný dopad, si myslím, že je vypočítaný správne, pretože ak z 50-tisíc narodených detí ročne odhadneme, že asi 40 % otcov je teda nemocensky poistených a budú chcieť toto využiť z celkového počtu tých 50-tisíc otcov, ktorým sa to dieťa narodí, tak pôjde o 20-tisíc mužov a pri dvojtýždňovej náhrade možno odhadovať vo výške zhruba 500 euro za tie dva týždne, tak to skutočne vychádza na približne 10 miliónov, čo je kvapka v mori výdavkov sociálneho charakteru, alebo výdavkov Sociálnej poisťovne, pričom to prinesie veľmi veľký úžitok. Chcem ešte na záver zdôrazniť trošku edukatívne ten rozdiel, čo je to materská a čo je rodičovská dovolenka a čo je to otcovská dovolenka. Už dnes majú otcovia, ktorí sú nemocensky poistení, nárok na, nezľaknite sa, majú nárok na materské v trvaní 28 týždňov. Čo je o 6 týždňov menej, ako má nárok matka. Mnohí otcovia to už zistili a využívajú. Podľa mojich informácií je okolo 6- až 7-tisíc otcov ročne na materskej. Je to veľmi dobrá vec, samozrejme, propagujem vlastné dieťa, dúfam, že sa nehneváte. Ale problémom tejto materskej je to, že otec si ju môže čerpať až po tom, ako na materskej je matka, čiže až pri 6-mesačnom dieťati. V prípade, že matka nie je nemocensky poistená, tak otec môže na túto svoju materskú nastúpiť až po šestonedelí matky. To znamená, až keď má dieťa 7 týždňov veku. To znamená, že táto doterajšia materská nie je použiteľná v prípade, že sa teda narodí dieťa, aby si ju otec čerpal okamžite pri narodení dieťaťa. A v tom je ten problém, preto to treba rozšíriť o túto otcovskú, ktorú by otec čerpal dva týždne pri narodení dieťaťa, a mohol takto byť spolu s rodinou. Ďakujem.
Danko, Andrej, podpredseda NR SR (2024-05-21):
Pani poslankyňa Kolíková.
Šefčík, Marek, poslanec NR SR (2023-02-03):
... ale (povedané so smiechom), dobre, tak asi, asi pán Vašečka naňho zareaguje. Ja budem reagovať, súhlasím, pán kolega alebo predseda školského výboru, s celou tou rozpravou a zareagujem na ten začiatok. V roku 2018 OĽANO predložilo tento návrh bez akýchkoľvek výnimiek a SMER, ktorého zástupcovia tvrdia, že bez výnimiek to nemajú problém podporiť, že rokovali s tými, ktorých sa to týka, že exminister Richter rokoval a podporoval tento návrh, napokon nezahlasovali za prijatie tohto zákona. Bez výnimiek to nepodporili, nepodporujú, pardon, nepodporili a s výnimkami im prekážajú výnimky. Takže tu sa treba zamyslieť, kto chce, hľadá spôsoby, kto nechce, hľadá dôvody. Tak to je. Nerád by som však, aby na tomto ten zákon nebol podporený. Ja si myslím, že v tomto pléne by mohol získať väčšinu a keď aj hlavný predkladateľ zákona Rišo Vašečka tvrdí, že sa chce dohodnúť, tak verím, že sa dohodneme a tento zákon napokon presadíme. Ďakujem.
Procházka, Radoslav, poslanec NR SR (2011-12-08):
Ďakujem, pán predseda. Dúfam, že vás nerozčúlim nadmieru, na ktorú ste už u mňa zvyknutý. Ja by som chcel navrhnúť vyradiť na osobitné hlasovanie bod, ktorý v mojom programe je vedený pod č. 93, je to tlač 347. A uvediem v stručnosti dôvody pre ten procedurálny návrh. Prvý dôvod je ten, že je to nezištný návrh, nejde o môj návrh zákona, ide o návrh zákona kolegov bývalého koaličného partnera. Druhý dôvod je ten, že... (Reakcia na hlasy v pléne.) Tristoštyridsaťsedem je novela zákona o poľovníctve. Druhý dôvod súvisí s tým, že budem asi potrebovať znova ten čas, pán predseda, lebo nedá sa rozprávať so stopäťdesiatimi ľuďmi. Čiže keď budete taký láskavý a dáte mi ešte tú časovú dotáciu. No že chcem ho odôvodniť, pán podpredseda.
Mezenská, Helena, poslankyňa NR SR (2012-12-14):
Pán poslanec Viskupič, ja ti ďakujem veľmi pekne za tento krásny a vynikajúci prejav. Ďakujem hlavne za to, že do takejto obhajoby verejného záujmu to tu doteraz, ako sedím, nikto nepostavil. Naozaj ďakujem veľmi pekne za to, že si pripomenul všetkým poslancom, prečo tu sme. Sme tu pre obhajobu verejného záujmu, sme tu preto, aby sme slúžili ľuďom. Ja vás veľmi pekne prosím, aby sme týmto dňom dnes zavreli dvere za konaním a prípravou zákonov s nekalými praktikami, aby sme konečne prestali s tým, že tu budeme do zákonov pašovať či už stranícke, alebo nejaké iné obchodné lobistické záujmy. Pekne vás prosím, aby ste prestali manipulovať svojich vlastných poslancov, zneužívali ich česť a dobré meno. Žiadam vás, aby ste ich od toho oslobodili. A rovnako vás žiadam, aby ste sa... (Prerušenie vystúpenia predsedajúcou.)
Borec, Tomáš, minister spravodlivosti SR (2015-12-01):
Vážená pani predsedajúca, vážené pani poslankyne, poslanci, dovoľte, aby som v prvom čítaní predložil na rokovanie Národnej rady návrh ústavného zákona, ktorým sa mení ústava a tak ďalej, samozrejme, návrh na skrátené konanie k tejto téme, tak ako hovorila kolegyňa... Pardon, sekundu ešte, takže ešte raz. Čiže dovoľte, aby som uviedol vzhľadom na aktuálne dianie v európskom priestore tento návrh. V tej situácii, ktorú tu dnes máme, tak vláda Slovenskej republiky má za to, že je nevyhnutné prijať potrebné a nevyhnutné opatrenia ako legislatívnej, tak aj nelegislatívnej povahy s cieľom zefektívniť snahy v boji proti terorizmu a poskytnúť tak zvýšenú ochranu obyvateľom Slovenskej republiky, ako aj záujmom Slovenskej republiky. Úspešnosť boja proti terorizmu je podmienená včasnou identifikáciou podozrivých aktivít a efektívnou a flexibilnou spoluprácou medzi bezpečnostným zložkami v krajine, ako aj medzinárodnou spoluprácou spočívajúcou z veľkej časti v rýchlej výmene spravodajských informácií. Terorizmus úzko súvisí aj s radikalizáciou, pričom najdôležitejším nástrojom boja proti terorizmu a radikalizácii je prevencia a s ňou súvisiace aktivity, do ktorých je potrebné zapojiť široké spektrum spoločnosti a inštitúcií. Na základe uvedených skutočností je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady z dôvodu možného ohrozenia základných ľudských práv a slobôd alebo bezpečnosti štátu, rovnako aj z dôvodu ohrozenia bezpečnosti navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu ústavného zákona, návrhu zákona, ktorým sa mení potom aj zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré ďalšie zákony. Toľko úvodom. Pani predsedajúca, skončil som. Ďakujem pekne.
Macháčková, Katarína, poslankyňa NR SR (2016-12-07):
Vážený pán predseda, vážené kolegyne, kolegovia, dovoľte mi, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre európske záležitosti. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 27. januára 2017 a gestorský výbor do 30. januára 2017. Zo znenia návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
P. Paška, predseda NR SR: (2006-08-01):
Na rokovaní o tomto bode programu sa zúčastňujú aj excelencie veľvyslankyne a veľvyslanci, ako aj diplomati zastupiteľských úradov akreditovaných v Slovenskej republike so sídlom v Bratislave. Chcem ich všetkých srdečne privítať (Potlesk.) Samozrejme, dovoľte privítať všetkých hostí. Vážená Národná rada, vážené panie poslankyne, vážení páni poslanci, teraz pristúpime k rokovaniu o Programovom vyhlásení vlády Slovenskej republiky a žiadosti vlády o vyslovenie dôvery . Písomné znenie programového vyhlásenia vám bolo rozdané ako tlač 29. Do Národnej rady bolo doručené včera 31. júla v popoludňajších hodinách. Ihneď bolo zverejnené na internetovej stránke Národnej rady a takisto doručené do poslaneckých klubov a výborov. Dávam teraz slovo predsedovi vlády Slovenskej republiky pánovi Robertovi Ficovi, aby predniesol programové vyhlásenie vlády a zároveň požiadal Národnú radu o vyslovenie dôvery. Nech sa páči, pán premiér.
Mičovský, Ján, poslanec NR SR (2014-07-02):
Ďakujem za slovo, vážená pani podpredsedníčka. Ďakujem aj za vystúpenie pánovi profesorovi Hubovi, nebudem reagovať na konkrétne veci, ktoré veľmi presne sumarizoval z hľadiska svojich poznatkov, skôr mu dám takú otázku, nie sme dohodnutí na nej, možnože nebude na ňu ani pán poslanec Huba pripravený, ale predsa len patríš medzi našu ochranársku špičku, uznávanú, teda možno, ako to už býva, viacej vo svete ako doma, ale myslím, že doma ti tiež reputácia nechýba, veľa chodíš po svete, mňa by zaujímalo, či poznáš obdobu takejto prípravy niektorej krajiny, nemusí to byť len krajina EÚ, ale aj vo svete, na spravovanie svojich pitných vôd. Ak áno, ktoré to sú? Ďakujem.
I. Mikloš, podpredseda vlády a minister financií SR: (2004-09-07):
Zákon o dani z príjmov je jedným z kľúčových zákonov v daňovom systéme Slovenskej republiky a jeho zmena je nevyhnutná v nadväznosti na ďalšie zmeny, ktoré sa uskutočnili a uskutočňujú v oblasti sociálneho systému, dôchodkového zabezpečenia a zdravotníctva. So vstupom  Slovenska do Európskej únie bolo potrebné prijať opatrenia v oblasti daní z príjmov tak, aby boli v súlade so záväznými dokumentmi  Európskej únie, najmä so smernicami Európskej únie v oblasti priameho zdaňovania, týkajúcimi sa hlavne zdaňovania úrokov, licenčných poplatkov materských a dcérskych spoločností. Predložený návrh novely zákona obsahuje najmä spresnenia, ktoré bolo potrebné vykonať vzhľadom na zmeny ostatných právnych predpisov, ktoré nadväzujú na predložený návrh zákona. Ide najmä o zosúladenie zákona o dani z príjmov so znením nového zákona o dani z pridanej hodnoty, upresnenie zdaňovania príjmov fyzických osôb z predaja bytu, príjmov z prenájmu, oslobodenie príjmov z predaja štátnych dlhopisov, ktoré zabezpečuje zahraničná právnická osoba, oslobodenie príjmov z úrokov a vkladov vedených v štátnej pokladnici, oslobodenie úrokov z iných výnosov z poskytnutých úverov a pôžičiek, z vkladov na vkladných knižkách vyplácaných daňovníkom so sídlom alebo bydliskom v inom členskom štáte Európskej únie. Ďalej sa spresňujú ustanovenia týkajúce sa odpisovania hmotného a nehmotného majetku z dôvodu jednoznačnosti, racionalizácie a odstránenia nepresností vo väzbe na zákon o účtovníctve. Navrhuje sa nový spôsob zahrnovania rozdielov z precenenia cenných papierov a derivátov tak, aby nevznikali rozdiely medzi účtovníctvom a základom dane. Spresňuje sa platenie preddavkov. Upresňuje sa stanovenie dĺžky zdaňovacieho obdobia v prípade zmeny kalendárneho roka na hospodársky rok. Predložený návrh novely zákona o dani z príjmov okrem uvedených základných zmien obsahuje aj ďalšie spresnenia, ktoré bolo potrebné vykonať z dôvodu uplatňovania prijatého nového zákona o dani z príjmov v praxi a odstránenia nezrovnalostí, ako aj zosúladenia s prijatými novými právnymi normami. Ďakujem za pozornosť.
V. Veteška, podpredseda NR SR: (2007-05-18):
Ako prvý pán podpredseda Národnej rady Číž, nech sa páči.
Laššáková, Jana, podpredsedníčka NR SR (2015-03-17):
Pán poslanec Viskupič, nech sa páči.
Paška, Pavol, predseda NR SR (2012-11-29):
Pán poslanec Senko.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 135 za, 1 proti, 1 sa zdržal. Národná rada vyslovila súhlas so skrátením lehoty.
Grendel, Gábor, podpredseda NR SR (2020-04-24):
Pán poslanec Blaha, nie je v sále. Škoda. Pán poslanec Kočiš.
Dostál, Ondrej, poslanec NR SR (2024-01-18):
Pán poslanec Krátky, no, mne teda na rozdiel od predrečníka sa zdá, že ten prístup pána dekana Burdu a nominanta strany HLAS v štátnej komisii pre voľby je úplne odrážajúci prístup vládnej koalície, že to nieže ako keby pán Susko povedal, že bude diskutovať o skracovaní konania až po tom, čo bude zákon schválený, no, však veď až na nejaké drobné výnimky sa presne takto koalícia správa. Nediskutujú. Nediskutujú o tom, že či je potrebné skracovať konanie, lebo to je veľmi dôležitý aspekt celého toho, že či takáto vec sa má udiať v skrátenom legislatívnom konaní. A vecne sa o tom môžeme baviť, samozrejme, že takáto vec sa nemá udiať vôbec, ale ak už niekto príde s takýmto návrhom, no tak má byť tak presvedčený o tom, že je to v poriadku, že si nepomáha takýmito fintami, že skrátené legislatívne konanie. A to, čo robí, to, čo robí koalícia, je akoby obraz toho, čo v krištáľovo jasnej forme povedal pán dekan Burda. Budem o tom diskutovať, ale až potom, keď to už bude, keď to už bude schválené, keď to už bude neaktuálne. Takto sa správa vládna koalícia, a teda pán Burda je jej veľmi dobrým reprezentantom, lebo, lebo vystihuje to, ako k tomu koalícia pristupuje. Ďakujem.
Glváč, Martin, podpredseda NR SR (2016-12-07):
Ďakujem. S faktickou poznámkou jeden pán poslanec. Dokončujem možnosť prihlásenia sa. Pán poslanec Galek, nech sa páči.
Šimečka, Michal, podpredseda NR SR (2023-12-20):
Ďakujem pekne. Pán poslanec Krátky.
B. Bugár, podpredseda NR SR: (2004-12-02):
R. Vavrík, poslanec: Ďakujem pekne, pán podpredseda. Dovoľte mi povedať aj za ostatných poslancov, že aj my by sme veľmi radi pozmeňujúci návrh predsedu nášho výboru podporili. Samozrejme, keby sme vedeli, aký je dosah na štátny rozpočet, aké sú možnosti prípadne dofinancovať tento pozmeňujúci návrh z rozpočtov tých rezortov, ktorých sa to týka, t. j. vnútra, obrany a ďalších, povedzme príslušníkov SIS. No a keďže toto nevieme a vieme jedno, že nechceme spraviť väčší schodok v štátnom rozpočte, ako je v navrhovanej tlači, ktorú začneme preberať, myslím, od zajtra, tak je veľmi ťažko tento pozmeňujúci návrh podporiť. Všetci skutočne veľmi radi by sme chceli za záslužnú prácu policajtom, vojakom a všetkým, ktorých sa tento zákon týka, prirodzene zvýšiť sociálne výhody, ale nie vždy to ide a musíme mať na pamäti aj stráženie schodku štátneho rozpočtu. Toľko všetko, pán predseda, ďakujem za slovo.
Jurinová, Erika, podpredsedníčka NR SR (2014-11-09):
Pán poslanec Číž.
Danko, Andrej, podpredseda NR SR (2024-01-11):
Poslanec Vašečka.
Pfundtner, Edita, poslankyňa NR SR (2011-06-02):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Glváč, Martin, podpredseda NR SR (2017-09-11):
Dávam slovo spravodajkyni, ktorú určil gestorský výbor pre sociálne veci, Jane Nehézovej, nech sa páči.
Fico, Robert, poslanec NR SR (2022-02-25):
Poslanecký klub strany SMER – sociálna demokracia je mimoriadne nervózny, keď hlavným legislatívcom Národnej rady Slovenskej republiky sa stal pán Dostál. (Reakcia z pléna. Zaznievanie gongu.) Nervózni sme aj preto, lebo je 25. februára, to je víťazný február, budeme vám naozaj pripisovať toto vaše geniálne dielo. Pán poslanec Dostál, dobre viete, že ľudia by nemali vedieť dve veci, ako sa robia párky a ako sa robia zákony. To, čo dnes predvádzate, je hanba legislatívneho procesu, ktorá nemá jednoducho obdoby. Oznámili ste nám rovno, že v podstate po dvadsiatom, teda 30. júni príde permanentný zákon, ktorý bude zavádzať cenzúru až dovtedy, pokiaľ budete mať možnosť ovplyvňovať chod tohto štátu. Veľmi pekne vám ďakujeme a tešíme sa na zajtra, keď chcete privítať nemecký Wehrmacht aj s americkými Patriotmi na území Slovenskej republiky. Naozaj vám blahoželáme k 25. februáru 2022. (Piskot, výkrik a potlesk v sále.) Ďakujem pekne.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 147, za 110, zdržalo sa 37 poslancov. Konštatujem, že návrh sme schválili. Nech sa páči.
Lehotský, Tomáš, poslanec NR SR (2022-09-20):
Ďakujem veľmi pekne. Pán Richter, ja zareagujem teda len na jednu vec, a to je tá dlhodobá udržateľnosť, o ktorej ste teda hovorili, že v roku 2013 ste prevzali Sociálnu poisťovňu so stratou a v roku 2019 sa vám to podarilo zlepšiť. Mňa na tej rozprave mrzela jedna dôležitá vec, a to je to, že vy ste tak nenápadne podsúvali, že II. pilier pre ľudí nie je výhodný. No na druhej strane nehovoríte pravdu a nie ste férový k tým ľuďom. Lebo nehovoríte, že prvý pilier dôchodkového zabezpečenia nie je dlhodobo udržateľný, pretože nie je. To, že sa vám podarilo znížiť stratu alebo mať vyrovnaný rozpočet Sociálnej poisťovni je, samozrejme, super. Môže to znamenať, že ste bol dobrý hospodár. Ale môže to znamenať aj to, že ste dostali do tej Sociálnej poisťovni ďaleko viac peňazí, ako v tom roku 2013. A keď sa pozriete do, na výsledky Sociálnej poisťovne, tak zistíte, že v roku 2013 Sociálna poisťovňa vyplatila na starobných dôchodkoch 5 mld. a v roku 2019 6,4 mld. Za šesť rokov je to nárast o 1,4 mld. A hovorím to preto, že keď si preštudujete materiály RRZ, Rady pre rozpočtovú zodpovednosť, tak uvidíte, že tak ako je dneska nastavený, nastavený, nastavený dôchodkový systém, tak nieže neudržateľný, ale je nastavený úplne katastrofálne. To znamená, že skúste rozprávať ľuďom aj to, že my nemáme nekonečné množstvo peňazí a že II. pilier rieši práve túto situáciu, resp. príďte s nejakým iným nápadom. Lebo len dotovať Sociálnu poisťovňu každý rok viac a viac, to má svoj strop. RRZ odhaduje, že v roku 2071, ak sa nič nestane, budeme mať dlh kvôli dôchodkom na úrovni... (Prerušenie vystúpenia časomerom.)
Danko, Andrej, predseda NR SR (2018-06-20):
Vážené pani poslankyne, vážení páni poslanci, pokračujeme v rokovaní. Poprosím o kľud v rokovacej sále. Nasledujúcim bodom programu je prvé čítanie návrhu poslancov Národnej rady Slovenskej republiky Simony Petrík, Miroslava Beblavého, Jozefa Mihála na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Menia a dopĺňajú. Návrh zákona je pod tlačou 1038. Návrh na jeho pridelenie na prerokovanie výborom je v rozhodnutí 1087. Dávam slovo poslancovi Mihálovi, aby návrh zákona uviedol.
P. Paška, predseda NR SR: (2008-12-06):
Námietkou opozičných klubov bola hodina alebo zvolanie mimoriadnej schôdze. Som presvedčený a nakoniec plénum to väčšinou potvrdilo, keď odsúhlasilo procedurálny návrh pani poslankyne Laššákovej, že sme túto schôdzu zvolali v súlade s ústavou a so zákonom o rokovacom poriadku a budeme plniť požiadavku skupiny poslancov. A teraz napriek tomu, že... (Reakcie z pléna.) Viete, ja nechám kľudne pána podpredsedu Horta, je to neobvyklé a, pán podpredseda, chcem vás upozorniť, že chcete vystúpiť mimo rokovacieho poriadku, nebola otvorená rozprava (ruch v sále), nebol podaný žiadny návrh, ale nech sa páči, máte slovo, nech sa páči, máte slovo. (Ruch v sále.) Chcem upozorniť, ešte predtým ako vystúpite, aby nedochádzalo k nedorozumeniu, že dostaneme sa opäť do dilemy, či sú faktické poznámky, alebo nie sú – nebola otvorená rozprava vzhľadom na to, že navrhovateľ nepodal ešte návrh. (Reakcie z pléna.)
B. Bugár, podpredseda NR SR: (2004-06-24):
(Hlasovanie.) Prítomných 135 poslancov, za návrh 132, zdržali sa 2, nehlasoval 1. Konštatujem, že tieto body sme schválili. Nech sa páči. V. Ondrejka, poslanec: Po vyjadrení predkladateľa v rozprave navrhujem, aby sme aj o bodoch 5 a 6 hlasovali spoločne s návrhom schváliť ich.
Paška, Pavol, predseda NR SR (2014-09-10):
Tisícstopäť to bola tlač?
Sulík, Richard, predseda NR SR (2010-11-30):
Veľmi pekne ďakujeme. Do rozpravy sú prihlásení piati poslanci s faktickými poznámkami. Uzatváram možnosť prihlásiť sa s faktickou poznámkou. Slovo má pani poslankyňa Laššáková.
T. Cabaj, podpredseda NR SR: (2010-02-05):
Gestorský výbor pre financie, rozpočet a menu určil pána poslanca Ivana Vargu za spravodajcu. Nech sa páči, pán poslanec, máte slovo.
Pellegrini, Peter, podpredseda NR SR (2020-05-19):
Pán poslanec Mihalik.
Kremský, Peter, poslanec NR SR (2022-05-20):
Ďakujem veľmi pekne. Pán minister Richard Sulík, myslím si, že to, o čom si hovoril, vieme všetci, že všetkým nám ide o zníženie daní. To chceme všetci a aj strana SAS sa tým vždycky chválila, že chce zníženie daní, a zvýšenie daňového bonusu je presne toto. Zníženie daní pre rodičov s deťmi. Ja som veľmi prekvapený týmto vystúpením, pretože rokuje sa o tom mesiace. Mesiace sa o tom diskutuje na koaličnej rade. Rozumiem, že tam ty veľmi nechodíš, ale mesiace sa o tom rokuje a SaS to blokuje a chce vetovať. A teraz zrazu, už keď je to v parlamente a už keď to prešlo vládou, tak prídeš s objavnými návrhmi, ako to urobiť inteligentnejšie. No super! Však s mnohými z tých návrhov sa dá aj súhlasiť. Však o tom diskutujme, vylepšime to. Ale doteraz ste to blokovali, doteraz ste nechceli nič z toho, nieže zlepšiť to. Namiesto toho ste navrhli zvýšiť dávky pre ľudí, ktorí nepracujú. Toto je naozaj inteligentná podpora rodín s deťmi? Poobviňuješ nás tu z kadečoho nezmyselného, veľká časť čistá propaganda. Proste váš ciel je teraz presne ten istý, postupujete presne tak ako SMER pri odvolávaní Fica. Naťahovať čas, opakovať stále to isté, vystupovať dookola, aby ste nás znechutili a natiahli to čo najneskôr. Je to zvláštne, že sa tu vytvorila protirodinná koalícia – SaS, HLAS, SMER a REPUBLIKA. Gratulujem, pán minister, dostali ste sa do výbornej spoločnosti.
Mikulec, Roman, poslanec NR SR (2024-06-26):
Ďakujem pekne. Ďakujem za reakcie. Pán kolega Saloň, úplne v poriadku, kľudne, ja to rešpektujem a rovnako aj ja rešpektujem, tak ako aj vy, rozhodnutia súdov. A preto som aj povedal, ak ste dobre počúvali, že ja prajem aj pánovi Gašparovi, aby jedného dňa dospel k tomu rozhodnutiu súdu, ktoré potom všetci by sme mali rešpektovať. A rozdiel v tom, čo vy hovoríte, či to budeme brať na rovnakú úroveň, viete, tie nahrávky zatiaľ neprešli žiadnym trestným procesom. Ja som hovoril o výpovediach, ktoré tým trestným procesom prešli a dokonca prešli aj súdnym konaním. A výsledok toho súdneho konania je už dneska na papieri s rozsudkom, ktorý je nevinný. A ktorý hovorí jasne, že polícia a orgány činné v trestnom konaní pod vedením pána Gašpara boli zneužité. To je rozdiel, pán kolega. A ja si vážim rozhodnutie orgánov činných v trestnom konaní. Napriek tomu, že to nebolo ľahké obdobie, ale naschvál, ak chce, si všimli, ja som nehovoril o sebe, aj keď vy ste to identifikovali, lebo, lebo viete, pamätáte si to obdobie, pretože ja nechcem byť osobný. Nie, ja si vážim demokraciu, ja si vážim nezávislosť súdov a ja som iba povedal vo svojej rozprave, že ja vás žiadam, aby ste si aj vy vážili to, čo sami žiadate od nás. Aby ste boli tak objektívni a rešpektovali aj našich voličov, rešpektovali, že náš názor môže byť iný. A náš názor v tomto zmysle je, že pán Gašpar jednoducho nie je dobrou nomináciou práve preto, že sú mnohé veci z jeho histórie, ktoré sú aj už dokázané, že tak boli. Ja nehovorím o tých, ktoré zatiaľ neboli dokázané, nebudem nikoho obviňovať. Ja si vážim prezumpciu neviny. A čo hovorím na tú nomináciu, Jozef? No, ja už som to povedal v rozprave. Ja si nemyslím, že je dobrá tá nominácia.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 128, proti 1, zdržali sa 2. Konštatujem, že sme schválili tieto návrhy. Nech sa páči. V. Horák, poslanec: V rozprave ako prvý vystúpil pán poslanec Hurban. Predložil spolu 5 návrhov. Odporúčam, aby sme o všetkých hlasovali spoločne. Môžeme, pán poslanec? (Reakcia poslanca.) Áno.
V. Jasaň, poslanec: (2008-11-05):
Ale k tomu, čo povedal pán kolega Galbavý. On sa spýtal, či si všetky futbalové kluby alebo športové kluby budú schopné pripraviť alebo zaplatiť adekvátnu službu. No zrejme všetky asi nie. Ale tento zákon v jednej časti hovorí, že existujú kamerové systémy, ktoré sú tak schopné, že dokážu identifikovať akéhokoľvek narušiteľa, ak ho tak nazvem, alebo vagabunda, alebo toho, kto tam neprišiel ako fanúšik, ale ako možný provokatér, dokážu toho presne identifikovať, vytiahnuť z davu fotografiu. A potom je naozaj len na kluboch, aby týchto jednoducho eliminovali a do budúcna ich nepustili. To je jedna možnosť. A druhá možnosť je, vytvára aj priestor aj pre kluby v tom, že v prípade, ak sa dostane k nejakému zničeniu majetku, tak ho presne vedia identifikovať, že on to urobil, a potom následne môžu postupovať určitými krokmi. A viem, že nie sú tak finančne náročné, že by si to kluby nemohli dovoliť, a určite sú menej finančne náročné, než stoja jednotlivé zásahy polície pri týchto akciách. Čiže zákon na to myslí. A ja len verím, že nebudú sa opakovať také hlasy, že nemáme na to peniaze a štát nech nám na to dá. Tých peňazí v kluboch niektorých je viac, v niektorých menej, ale na toto by sa malo nájsť. A som presvedčený, že vďaka týmto systémom a vďaka výraznému skvalitneniu usporiadateľskej služby by sa tieto nešváry z našich ihrísk postupne vytratili a naozaj by na športoviskách boli len tí, ktorí sa tam idú v dobrom slova zmysle zabávať. Ďakujem pekne.
Bugár, Béla, podpredseda NR SR (2017-12-06):
Nech sa páči, prezentujme sa a hlasujme. (Hlasovanie.) Prítomných 131 poslancov, za 118, zdržalo sa 12, 1 nehlasoval. Návrh sme schválili. Teraz prosím pána poslanca Zelníka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 707, 19. bod nášho programu. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 707.)
Ďuriš Nicholsonová, Lucia, podpredsedníčka NR SR (2017-12-07):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Pčolinský.
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 118, za 106, proti nikto, zdržalo sa 11, nehlasoval 1. Konštatujem, že sme v treťom čítaní . Otváram rozpravu v rámci tohto čítania. Nikto sa nehlási do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte návrh a odporúčanie gestorského výboru.
Blaha, Ľuboš, podpredseda NR SR (2024-02-16):
Pán poslanec Tomáš Szalay bude reagovať.
Danko, Andrej, predseda NR SR (2019-05-14):
Poslankyňa Zemanová.